
Hidder die vnchriſt⸗ 
lich Vermanungſchrifft / des Biſ⸗ 
thumbs zu Naumburg / 


Durch Matth. Flacium Illyricum. 


Marci 8. 1 

Hiitet euch vor dem Sawerteig der Phariſeer vnd J 
Serodis. Denn ein wenig ſawerteig verſeurt den gantzen it ih 

teig / wie Paulus bezeuget. | 7-7 


Matth. >, 


Sehet euch fuͤr / fur den falſchen Propheten / die in 
Schaffskleidern zu euch kommẽ ( als die Apoſtoliſchen / 
Catholiſchen / Ordentliche / vnd Orthodoxi) inwendig 
aber (das iſt inn der warheit ) ſind ſie reiſſende Wolffe. 

An jhren fruͤchten ſdle jhr ſie erkennen. Ran man auch 
draubẽ lefen von den doͤrnen oder feigen von den diſteln⸗ 
Das iſt / wie iſts můglich / das die Antichriſtiſche wolffe / 
welcher Teuffliſch Gottlos leben anzeiget / das ſie gentz⸗ 

| — — Gott gleuben / fi vnſere Seelen recht ſorgen 
erden! | 


* 

| Egipten keren. 


Es iſt newlieh ein Buch 
N, lein ausgegangen / mit dieſem. Tit- 
tel. Chriſtliche ermanung / welche 
5 die Scelſorger des Stiffts Naum⸗ 
burg bey der Tauffe / Abendmal / 
verẽehelichung / vnd bey den krancken gebrauchen 


ſollen vnd moͤgen. 


Der Schreiber hat entweder nicht gedurfft ſei 
nes namens gedenckẽ / auff das er nicht zu ſchan 
den vber ſolchen finantzen wuͤrde / oder hatt nicht 
gewolt / auff das er deſte beſſer betriegen koͤnte. 
Aber es iſt leichtlich zu mercken / das es ein liſtiger 
Papiſt ſep. Denn er ſetzet etliche gute ſtuͤck hinein / 
vnd mengt gleichwol fein heimlich Antichriſti⸗ 
ſche gifft darunter. Das ichs aber nicht lang 
mache / ſo ſehe ich wol / das ers vmb dieſe folgen⸗ 
de vrſachen hatt in druck laſſen ausgehen? 

Erſtlich / das auff dieſe weiſe beyde die Cerer 
vnd kirchen fein ſewberlich ſich gewehnen hinfuͤr 
der jmmer newe fuͤndlein / ordinationes vñ refor⸗ 


mationes von den geiſtlichen junckern anzunemẽ / 


vnd ſich alſo fein gemehlich wider zum Babſt in 


um andern / das er auch die zuhoͤrer mit einer 


herrlichen / ſchoͤnen / vnd wolf lingenden rede (wie 
Sha dieſe ;ſeine- gantze ordination; in-ſcinem 


. 


Nein mit ſeinen hoͤff iſchen vnd prechtigen 


wortẽauſsputzet vnd ausſtreicht) vnd mit andern 
koͤſtlichen vnd nuͤtzlichen dingen zu ſich reitze vnd 
locke / gleich als were dieſelbige lehr des Babſts 

vñ ſein / vñ der Antichriſt jo 7 ſo gar ſchawrtz 
| | ij 7 vnd 


vnd ſchenslich/als jn wol der Luther gem 
vnd abgemalet hat. Denn dis iſt jtzt der Papiſten 
kunſt / das ſte etliche ſpruͤche vnd rede vnſerer ich⸗ 
rer brauchen / vnd ſich damit bey dem gemeinen 
mann ſchmuͤcken wollen / gleich als ob fie immer 
— a lehr gehabt hettẽ / vñ als hetten ſie nie nicht 
geſuͤndigt. l 
Zum dritten / auff das / wen Ja die Enange⸗ 
lifche:1 Prediger feine luͤgen vnd vnnuͤtzes ge⸗ 
ſchroetz anzunemen ſich wegern vnd wehren wol 
ten / er deſte beſſern fug vnd recht habe / ſie vnter 
einem ſolchen feinen ſchein / von jhren emptern 
dieſes orths zu entſetzen vnd zuueriagen / vnd 
ſpreche. Ja fic {ind ſo halſtarrige / ſtoiſche / ſtorris 
ſeh vnd eigenſinnige leute / das ſie das jenige / 
was recht vnd gutt iſt / nicht annemen wollen. 
Vnd wenn jhm nun dieſe ſchantze gerie⸗ 
te / das er ſic alle vertrieben vnd veriaget hette / ſo 
hette er ſchoͤn gewunnẽ / vnd were des Babſtumb 
am ſelben ort ſchon widder auff gerichtet. 


New vierden / auff das er auch alſo die An- 
tichriſtiſche vnd Teuffeliſche gifft mit ſtinen 


freundlichen / ſuͤſsen vnd holdtſeeligen worten / 


vnd vnterweilen auch ein boſe Papiſtiſch ſtuͤcklein 
mit vnterlauffen laſse / vñ in der frommẽ Chriſtẽ 


hertze fein ſewberlich eintreuffete. Denn er treibet 
dis mit allem fleis / das im Sacrament der gantze 
Chriſtus ſty / vnd ſpricht auch darzu er ſty das 
lamb Gottes. Welches er nur derhalben thut / 


auff das dieſes hernach daraus folge / vnd ſich 


fein ſehlieſse / nem lich / darumb ſol mann die 
lamb opffern / vnd darumb koͤnnen auch die ſuͤn⸗ 
ä de der 

de der welt durch die Meſs Hinwegk genomen vi 
vergeben werden. Denn mit dieſem wil er das be⸗ 
deutet / vnd in der fromen einfeltigen menſchen 


hertzen ein ſolch bild vnd gemelde entworffen Has 


Den. Gleich als ſolt Johannes der Tenffer mic 


ansgeſtracktem finger affen) Bapſt / Biſchoͤffe 
oderauff einen Meſspfaffen / wenn er meſs helt / 
weiſen vnd ſagen / Sihe da / dieſes iſt das heilige 
lamb Gottes / das der welt ſuͤnde tregt. Alſo 
bawet dieſer ver fuͤrer fein heimlich vnd gemehlich 
den grund der _1Defve © | 

Ich weiſs zwar wol / das die Papiſten wun⸗ 
derliche vnd ſeltzame Rechen meiſter ſind / denn 
ſie koͤnnen das / dauon der Derre Chriſtus ſein le⸗ 
benlang nichts gewuſt hat / durch jhre ſcharff ſin 
nige vnd kluge rechnung finden / das brot blut 


ſey / vnd wein der leib Chriſti ſey © 


Der Derre Iheſus / dieweil cr gewiſslich von 
der groſsen ſcharff ſinnigen / ſubtiliſchen ſubtilitet 
vnd weisheit des Babſts vnd ſeiner Sophiſten 
vnd Sorboniſten / nichts gewuſt / hat er ſchlecht 
ein feltig vom Kelche alſo dere iſt mein 
Blut / vnd vom andern ſtuͤcke / Das iſt mein leib. 


Aber wenn Chriſtus jtzunder hie perſoͤnlich auff 


erden noch lebte / ſo wuͤrde er entweder vom An⸗ 
tichriſt vnd ſeinen Curtiſanen dahin gezwungen 
werden / das er alſo ſagen muͤſte / Dieſes / von 
welchem ich vorhin geſagt habe / das es mein 
leib ſep / widder ruffe ich jtzunder / vñ ſage nun al⸗ 
ſo / das es beyde leib vnd blut ſey / vnd alles was 


du allerheiligeſter Vater Babſt mehr haben wilt / 


oder er muſte ſampt den ketzern verbrant werden. 
A ij Auch 

Auch konnen dieſe feine ſpit 
durch jhre etʒliche wunderſiche vnd fel 
quentʒ vnd volgerey alſo rechnen vnd ſchlieſsen / 
So das der leib Chriſti iſt / ſo iſt es auch def gan⸗ 


tze Chriſtus. Item / ſo das der gantze*Cbriſtus 
iſt / derhalben ſo iſt es anch die gantze dreyfaltg⸗ 
keit. Schaw doch da / lieber Chriſt / das iſt die ne⸗ 


we weiſsheit / aus einem kleinen biſslein brots die 


gantze Dreyfeltigkeit zu machen. Von weleher 


' weiſsHeit die Apoſtel / auch der Herr Chriſtus 


ſelbſt lauter nichts gewuſt haben. Denn wenn ſh⸗ 
nen dauon etroas bewuſt were geweſen / ſo hetten 
ſie one allen zweiffel vberaus viel / wie mann die⸗ 


ſen Gott brott ehren ſolle / geſchrieben vnd gele⸗ 


ret / als die doch zwoar ſunſten auch von der knech⸗ 
te vnd Wegde emptern viel geſchrieben vnd ge⸗ 
lehret haben? wan hs 

Aͤber weil wir Chriſten / wie S. Paulus 
zeugt / nicht nach etwas hoͤhers denn in der heili⸗ 
gen ſchrifft geſchrieben ſtehet / dencken vnd trach⸗ 
ten ſollen / Der; alben wollen wir mit vnſerm lie⸗ 
ben Derrn Chriſto / mit den heiligen Enangeliſtẽ / 
vnd mit S. Paulo alſo ſagen vnd gleuben / das 
dieſes nur der leib / vnd jenes nur das blut Chri⸗ 
ſti yep. Ond wollen dem Antichriſt ſeine weiſsheit 


laſsen / welcher / dieweil er ſich nicht an der einfel⸗ 


tigen form vnd geſtalt der Religion / wie ſte Chri⸗ 
ſtus ſelbſt eingeſatzt vnd geordent hatt / benuͤgen 
leſt / jm nun eine newe macht / One allen zweiffel 

viel beſſers | 
Der ander grobe jrthumb in demſelbigen 
biichlein iſt dieſer / Das dieſer geiſtlicher man ans 
oem 

Eheſtande nach des Bapſts meinung ein 
nent macht. Vnd dieweil mann nach dem 
gemeinen ſprichwort / eine lůgen zu beſtetigen / ſic- 
den andere luͤgen bedarff / ſo begehet er noch vber 
8 das en dieſen jrthumb verteidüget ynd beſte⸗ 
./ ein ander 9700 Sieben die ſchend⸗ 
liche vñ leſteriſche Gotsdicberey. Deñ er wiſsent- 
lh des heiligẽ Ge ſtes wort verkeret / vnd der hei⸗ 
ligen ſchrifft zeugnis miſsbrauchet. Aber von die⸗ 
ſer Gottes dieberey wollen wir hernacher weiter 
f ei wil ich allein von dieſem jrthumb 
nden 
Das der Eheſtand nu kein Sacrament ſey / 
iſt von vielen gantz reichlich vnd vberfluͤſsigk zu 
ale zeit beweiſet vnd bewert. Denn es iſt ein 
luck / das zum weltlichen leben gehoͤret / vnd wid 
1 heiden / Tuͤrcken vnd J en gehalten / 
Gibt noch nimpt demheiligẽ geiſt / vnd vergebung 
der ſunde nichts / wie auch nicht / das einer knecht 
magt oder Oerre ſey. Denn die Sacrament ſind 
eigentlich etliche euſserliche zeichen vnd Cæremo⸗ 
mien / oder Gottes wirckunge gegẽ vns menſchen / 
nut welchen Zott ſeine zuſagunge von der verge⸗ 
hung der ſunden.vns verbindet / Ind mit welchen 
er auch / als mit etlichen ſigeln vnd bittſchafften 
ſeinen veterlichen willen gegen vns menſchen be⸗ 
t. Dieweil nu der Eheſtandt Fcine ſolche 
ottes wirckung gegen vns / auch keine ſolche 


— 


enſserliche Cæremonia oder zeichẽ iſt / damit Got / 


das er vns entwedder genedig oder vngnedig we⸗ 
fe / zeugnis gebe. Derhalbẽ iſt er kein Sacrament / 
ſondern / wie ich geſagt hablein ſtuͤck des , 

00 ebens / 

lebens / welchs nichts mehr zu der C 
en religion gehort / als dieſe volgende ſtuck 7 
Burgermeiſter ampt / Schuldtheiſsen ampt / ken 

en / Derr / k necht oder magt / keller odder koch 

ein / vnd was nur dergleichen ſtende in der welt 
mehr ſind. Ja die alten haben auch von dieſem 
Sacrament nichts gewuſt. Denn Xabanns' 
Manrns ein Biſſchoff zu Meintz / welcher doch 
ein gar newer ſcribent iſt / erzelet nicht mehr denn 
dieſe Sacrament / die Tauffe / Firmung vnd das 
Abendmal des Derrn / vnd bezeugt klerlich mit 
auſsgedruckten worten / das der Sacrament nur 
ſo viel ſey / vnd nicht mehr. F 
Alſo auch Dyoniſius / welchen mann Areo⸗ 


pagitam nennet / da er mit allem fleis die form 


oder geſtalt / vnd die Cxremonten der kirchen erze⸗ 
let / vnd die enſserlichen Cæremonien vnd gepren 
ge bey den Sacramenten fleiſsig abmalet / ge⸗ 
denckt er doch nirgent nicht / auch nicht mit einem 
einigen woͤrtlein / das der Eheſtand ein Sacra⸗ 

Von dieſem aber habe ich derhalben etwas 


lengers wollen reden / auff das ich darmit einem 


jedern dieſen jrthumb des Babſts zuuermeiden 


erinnerte vnd anzeigete wie der Antichriſt nach ſei⸗ 
nem gutduͤncken vnd wolgefallen / aus weltlichen 
dingen (wie denn ſhm ſolches gezimet vnd woll 
anſtehet) geiſtliche dinge gemacht hat / vnd widde⸗ 


rumb aus geiſtlichen weltliche dinge / vnd alſo 


alles hin vnd widder on allen verſtand durch ein⸗ 
ander gebrarvet vnd gemenget hat. 


Nun wil ich ſagen von dem A irchen raub / 


das 


r 


das iſt / wie der Babſt vnd dieſer fromer man / den 
hieligẽ ſpruch des heiligen geiſts / welchẽ er dureh 
den heiligen Apoſtel zun Epheſern am 5. geredt / 
teuffeliſch ver felſchhet vnd Gotlos ausgelegt hat / 
welcher alſo lautet. Das geheimnis iſt gros / ich 
ſage aber von Chriſto vnd der gemeine. Das aber 
dieſes des Apoſtels eigentliche vii gewiſse meinũg 
ſey / gibt genugſam anzeigung / beide die natuͤrliche 
eigenſchafft vnd krafft der Griechiſchen ſprache / 
vñ auch der context / oder die ordnũg der rede ſelber 

Dierveil ich aber mir nicht fuͤrgenom en hab 
von dieſem ſpruche etwas lengers zu handeln / 
ſo mag der Gottfurchtige leſer in den Annotatio⸗ 


nibus Eraſmi vber dieſen ſpruch / da er nach mei 


nem verſtande / den eigentlichen vnd natuͤrlichen 
verſtandt dieſes ſpruchs rechtſchaffen genugſam 
ausleget vnd verkleret / dauon weyter ſich erkun⸗ 
den vnd erlernen. 

Dieweil aber die Papiſten ſtzt zu vnſer zeit wol 
wiſsen vnd verſtehẽ / das dieſes der ware / ſchlech⸗ 
te vnd natuͤrliche verſtand dieſes ſpruchs ſey / ſo 
ſage mir doch mein lieber frommer Teſer / aus 
waſerley wuͤten vnd toben / meinſtu wol / moͤgen 
fie ſich doch bemuͤhen / odder was fuͤr ein geiſt 
mus ſie alſo treiben / das ſie mit wiſſen vnd willẽ 
des Allmechtigen Gottes wort alſo wiitenbaff- 
tig vnd Teuffeliſch verkeren vnd verfelſchen © 

Der heilige Geiſt ſpricht / Das iſt ein gros 
wunderbarlichs geheimnis / das ſich Chriſtus 
mit ſciner lieben A irche alſo verbunden vnd vercts 
nigt hat. | 

Der Antichriſt mit a Pfaffen * 
8 


das die verehelichung mans vnd weybes ein Sa 
crament ſey. Denn ich wils alſo haben / vnd be⸗ 
zeuge das auch mit der heiligen Schrifft / welche 
nach dem heiligen ſchrein meines hertzens alſo 
lauten mus. Wers nicht mit mir helt / den wil ich 
verbannen vnd verbrennen. 

Derhalben iſts beyde anderswo her / vnd 
auch hieraus klar vnd offenbar genugſam / das 


der Bapſt mit ſeinen geiſtlichen kindern mit gu⸗ 


tem wiſſen vnd willen die warheit nicht weis / 
Ja viel mehr / weil jhn der Teuffel alſo reit vnd 
beſeſſen hatt / die erkante warheit verfolget. | 


Darumb ſollen auch alle Chriſte ſolche wol⸗ 


ffe gantz vnd gar fur Gottes feinde halten / vnd 
mit jhnẽ nicht anders handeln vnd vmbgehẽ / als 


mit Soͤlnern / Deiden / Tuͤrcken / vnd Juden. Ihre 


weltliche herrſchung oder auch Tyranney / wens 
ja alſo ſein mus / moͤgẽ ſie leidẽ / wie ſie denn auch 
Gottſeliglich (ſo ferne es das Weltliche Regi⸗ 
ment belanget) einen Deidniſchen vnd Tuͤrckiſ⸗ 
chen regenten dulden vnd leiden koͤnten. Aber ſo 
ferne es die Religion vnd Gottes wort betrifft / ſol 
man fie fuͤr einen fluch halten / nach dem ſpruch 
Pauli / So auch wir / oder ein Engel vom Dim⸗ 
mel / euch wuͤrde ein ander Euangelium predigẽ / 
der ſep verflucht. Item / was hat das liecbt fir ein 
gemeinſchafft mit der finſternis / vnd die feinde der 
ſtimme Chriſti / mit den Schaffen / welche die 
ſtimme Cbriſtt hoͤren. | 
Item / wie Johannes der Apoſtel ſagt. So 
jemandt zu euch koͤmpt / vnd bringet dieſe lehre ni⸗ 
cht / den nemet nicht 3n hauſe / vnd gruͤſſet = 
auc 


CE onen 


auch nicht / Deñ wer jhn gruͤſſet / der machet ſich 


teilbafftig ſeiner boͤſen werck. Darumb muͤſſen 
die Chriſtẽ mit ſolchen wolffen nach dem befehl 
Chriſti handeln / wie mit Zolnern vnd Deiden. 

Es iſt noch vber alles / das oben geſagt / auch 
dis zu mercken / das der Teuffel dem Pfaffen ſol⸗ 
cbs hat eingegeben / das cr ſein geſchmeifs eben 
da vorhalten wil / wenn am meiſten gefahr ver⸗ 
handen iſt / als bey der Tauff / wenn man Com⸗ 
municirt / vnd bey den krancken. Da man am we⸗ 
nigſten die gewiſſen betruͤbẽ ſolt / da koͤmpt er / vñ 
wil die gewiſſen mit ſeiner liſtigen Sophiſterey 
ſtuͤrtzen / Denn vber alle das ander werden die be⸗ 
truͤbten gewiſſen dencken / ſihe / wie gehts zu / ſol 
ich mich nu durch ein Gottlos Papiſtiſch ge⸗ 
ſchwetz laſſen berichtẽ?! thn ich auch recht fur 
Got: vñ wirt alſo das Sacrament entpfangẽ jþm 
30 verdamnis / vnd Font der krancke etwa in zwei⸗ 
Fel fallen vnd darinnen ſterben . 

Darumb wiewol daſſelbige buͤchlein ſich leſt 
anſehen / als hette es eine Engeliſche larue / ſo iſt 
doch der Delliſche ſehwartze Teuffell darunter. 
Derhalbẽ ſollens eintrechtiglich alle frome Chri⸗ 
ſten / Prediger vnd Ʒuhoͤrer / vnd alle die Kirchen 
im Stiffte Naumburg meiden vnd verfluchen / 
Wollen ſie anders dem Deiligen Geiſte ge⸗ 
horchen / der da ſaget / So euch einer ein ander 
Euangelũũ bringt / der ſey euch ein fluch. 

Got gebe vns den heiligẽ Geiſt / das wir dem 
Teuffel widderſtehen moͤgen / vnd erloͤſe vns von 
dem vbel / A M EN. 


Gedruckt zu Magdeburg bey Chriſtian 
Roͤdinger. M. D. L- 


Je Papiſten zu Seitz ( wie ich denn von viele 
glaubwirdigen leuten bericht bin) habẽ wo 
len nach jhrer weiſe vnd gewonheit / das le 
den vnſers Derrn Iheſu Chriſti / ſpielen / wie ß 
denn ſonſt nicht anders thun / denn das ſie die! 
gantze Chriſtliche Religion / in ein affenſpiel / vn 
darneben in einen jarmarckt verendern. Da ni 
am Palmtage die perſonẽ / die dazu verordnet wa 
ren / ſich verſuchen wolten / ob ſie bereit vnd ge 
ſchickt dazu weren / da iſt der jenige ſo der Papiſten 
Chriſtus Hat ſein ſollen / ſo bald er zu ſeinen laruen 
Apoſteln komen / nidder zu tod gefallen / begrabẽ 
vnd vieleicht zur Helle gefaren / aber am dritten 
tage nicht aufferſtanden. Was aber Gott das 
mit anzeigen will / iſt leichtlich zudencken / nem 
lich / ſeiner kirche zeiget er an / was er fur groſſey 
luſt habe an den Antichriſtiſchen Cxremonien 
vnd Adiaphoris. Den Papiſten aber will er als 
ſo viel ſagen / Du fromer Antichriſtiſcher hau 
ffe / weil du ja nicht leiden wilt / meinen waren 
rechten vnd ſeligmachenden Chriſtum / ſonden 
ſetzeſt an ſeine ſtat / einen laruen Chriſtum / vnd ej 
nen geuckelſpieler / ſo will ich dir hiemit anzeigen 
das ich auch deinen falſchen Chriſtum nicht 
leiden will / Sondern will bald wenn mein 
Zorn ergrimmet / euch in dieſem vnd in 
jenem leben / alzumal ewere koͤpffe 
mit eiſern ſceptern wie toͤpffe 5 4 
zurſchmettern. 

